text: Esbjerg klar til finale mod SønderjyskE efter storsejr
  29 marts 2015 kl. 17.42
  Med en sejr på 10-4 søndag aften i et dramatisk og målrigt opgør mod Herning Blue Fox er Esbjerg Energy klar til at møde SønderjyskE i finale-serien om det danske mesterskab. Det første DM-opgør spilles i Vojens allerede Langfredag.
  Esbjerg kom ellers bagud med 3-0 i løbet af de første seks minutter af første periode - men holdet formåede at svare igen og kom foran 4-3, inden Herning svarede igen og fik udlignet til 4-4, som var stillingen efter 1. periode.
  Derefter kendte Esbjerg kun en vej - fremad mod Hernings mål.
  Sønderjyske åbner billetsalget til finalerne mandag kl. 10. Første kamp i finalen er på fredag den 3. april med kampstart kl. 19.30 i SE Arena. Søndag, påskedag, spiller de to hold i Esbjerg.
  Her er hele finaleprogrammet:
  1: Fredag 3/4 kl. 19.30 SønderjyskE - Esbjerg
  2: Søndag 5/4 kl. 14.30 Esbjerg - SønderjyskE
  3: Tirsdag 7/4 kl. 19.30 SønderjyskE - Esbjerg
  4: Fredag 10/4 kl. 19.30 Esbjerg - SønderjyskE
  5: Søndag 12/4 kl. 16.30 SønderjyskE - Esbjerg
  6. Tirsdag 14/4 kl. 19.30 Esbjerg - SønderjyskE
  7. Fredag 17/4 kl. 19.30 SønderjyskE - Esbjerg
  Kampfakta, DM semifinale, 6. kamp:
  Esbjerg-Herning 10-4 (4-4, 4-0, 2-0)Mål: 0-1 Victor Backman, 0-2 Andreas Søgaard, 0-3 Andreas Søgaard,1-3 Michael Binderup, 2-3 Kyle Wharton, 3-3 Marc Derlago, 4-3Andrew Clark, 4-4 Patrick Madsen, 5-4 Andrew Clark, 6-4 WadeBergman, 7-4 Marc Derlago, 8-4 Lasse Bang, 9-4 Marc Derlago, 10-4Marc DerlagoUdvisninger: Esbjerg 4 x 2 min., Herning 1 x 10 min. og 12 x 2 min.Tilskuere: 2.950.
  
  